Norras uppus 31-aastane Eesti mees
Lõuna-Norras Brusandis uppus Eesti mees, kes oli koos kaaslastega koos alkoholi joomist ujuma läinud.
Politsei teatel oli neljaliikmeline alkoholi pruukinud seltskond ujuma läinud ning veevool viis ühe kaasa. Mees toodi kaldale, ent tema elustamiskatsed tulemust ei andnud, kirjutab nrk.no Delfi vahendusel.
Õnnetuspaigale sõitsid kohale nii päästjad, politsei, kiirabi kui päästekopter.
Teade uppumisest saabus häirekeskusesse kell 12.33, kell 12.46 olid päästjad kohal ning kümne minutiga viidi uppunu haiglasse.
Vaatamata arstide pingutustele ei õnnestunud eestlase elu päästa ning kell 14 saabus Stavangeri haiglast teade, et mees on surnud.